rejauldu/bengali-wikipedia huggingface dataset:
thumb|200x200px|উম্মুল বানিনের কবর আল-বাকি কবরস্থানে|leftফাতিমা বিনতে হুজাম (), যিনি উম্মুল বানিন () নামে বেশি পরিচিত, তিনি ছিলেন আলী ইবনে আবি তালিব এর স্ত্রী। আলি ছিলেন চতুর্থ রাশিদুন খলিফা () এবং প্রথম শিয়া মতবাদে ইমাম। তিনি বনু কিলাব গোত্রের সদস্য ছিলেন  যা কায়েস গোত্রের অন্তর্গত। আলির প্রথম স্ত্রী ফাতিমা,যিনি ইসলামের নবী মুহাম্মদ এর কন্যা ছিলেন, তার মৃত্যুর (৬৩২) পরে উম্মুল বানিন আলিকে বিয়ে করেন। তিনি আলিকে চার পুত্র সন্তান উপহার দেন, যারা সবাই কারবালার যুদ্ধ (৬৮০) তে শহীদ হন।   জীবনী  তার জন্মতারিখ অজানা। শিয়া  ইতিহাসবিদ আবু আল-ফারাজ আল-ইসফাহানি তার মাকাতিল আল তালিবিইন বইয়ে আলীর বংশধরদের জীবনী লেখেন, সেখানে তিনি আলির সাথে তার বিয়ের কিছু তথ্য প্রদান করেছেন। তার তথ্য মতে, আলির ভাই আকিল ফাতিমা বিনতে হুজামকে আলির কাছে পরিচয় করিয়ে দেন, কারণ তার গোত্র ছিল বীরত্বের জন্য বিখ্যাত। আশা করা হয়েছিল যে, তিনি আলিকে সাহসী সন্তান উপহার দেবেন। এই বিয়ের ফলে তাদের চার পুত্র সন্তান জন্মগ্রহণ করেন: আব্বাস, আবদুল্লাহ, জাফর এবং উসমান। ফাতিমা বিনতে হুজামের একটি কবিতায় উল্লেখ করা হয়েছে যে, তার ছেলেদের বীরত্বের কারণেই তাকে উম্মুল বানিন (অর্থ: ছেলেদের মা) বলা হতো। এই চার পুত্র তাদের সৎভাই হুসাইন ইবনে আলি এর সাথে কারবালার যুদ্ধ (৬৮০) এ লড়াই করেন এবং তার সাথে শহীদ হন। যখন উম্মুল বানিন কারবালায় তাদের মৃত্যুর সংবাদ পান, তখন তিনি বলেছিলেন যে, তিনি তার সন্তানদের এবং পৃথিবীর সমস্ত কিছু কুরবানি দিতেন, যদি হুসাইন আবার জীবিত থাকতেন। শিয়া পণ্ডিত ইউসফি-ওশকুরি এটিকে তার আহলে বাইত অর্থাৎ মুহাম্মদের পরিবারের প্রতি তার গভীর ভক্তির নিদর্শন হিসেবে দেখেন।কারবালা থেকে ফেরার পর, জয়নব বিনতে আলী ব্যক্তিগতভাবে উম্মুল বানিনের কাছে গিয়ে শোক প্রকাশ করেন। তিনি নিয়মিত মদিনার আল-বাকি কবরস্থান এ যেতেন তার নাতি (উবাইদুল্লাহ) যিনি আব্বাসের পুত্রদের সাথে শোক প্রকাশ করতেন। তার কবিতা শুনে সেখানকার লোকদের চোখে অশ্রু আসতো। এমনকি উমাইয়া মারওয়ান ইবনে হাকাম এরও  চোখে পানি এসে যেত। তিনি আল-বাকি কবরস্থানে সমাহিত আছেন,তবে তার মৃত্যুর সাল অজানা  শিয়া সংস্কৃতি  বিশেষ করে ইরান-এ  শিয়া নারীরা উম্মে আল-বানিনের কাছে তাওয়াসসুলের দোয়া করে,তার আত্মাকে তাদের প্রার্থনার সঙ্গে যুক্ত করার অনুরোধ জানায়। বিশেষ করে তারা যখন চরম প্রয়োজনের মধ্যে থাকে বা কঠিন সময়ে ধৈর্য ধরার জন্য সাহায্য চায়।  তথ্যসূত্র  বিষয়শ্রেণী:ইসলাম বিষয়শ্রেণী:নারী সাহাবা বিষয়শ্রেণী:আলী বিষয়শ্রেণী:আল বাকী কবরস্থান
জশুমবেন সাওজিভাই কোরাত ওরফে যশুমতিবেন (জন্ম: ২৭শে জুলাই, ১৯৫৯) একজন ভারতীয় রাজনীতিবিদ এবং গুজরাট রাজ্যের প্রাক্তন মহিলা ও শিশু কল্যাণ মন্ত্রী। তিনি ১৯৯৯ থেকে ২০১২ সাল পর্যন্ত গুজরাত বিধানসভার সদস্য ছিলেন। তিনি ভারতীয় জনতা পার্টির সাথে যুক্ত।   জীবনী  যশুবেন কোরাত জুনাগড়ের কাছে একটি ভারতীয় গ্রামে এক কৃষক পরিবারে জন্মগ্রহণ করেন। তিনি রাজনীতিতে আকস্মিক ভাবেই প্রবেশ করেছিলেন। ১৯৯৯ সালে তাঁর স্বামী সাওজিভাই কোরাতের আকস্মিক মৃত্যুর পর ভারতীয় জনতা পার্টি (বিজেপি) গুজরাট বিধানসভার উপনির্বাচনে তাঁকে প্রার্থী হিসেবে নির্বাচিত করে। তিনি উপনির্বাচনে জয়লাভ করে গুজরাট বিধানসভায় নির্বাচিত হন। তিনি জেতপুর নির্বাচনী এলাকা থেকে বিধানসভার সদস্য ছিলেন। ২০০১ সালে, তিনি নারী ও শিশু কল্যাণ প্রতিমন্ত্রী নিযুক্ত হন। ২০০২ সালের গুজরাট বিধানসভা নির্বাচনে, তিনি জেতপুর নির্বাচনী এলাকা থেকে পুনরায় নির্বাচিত হন। ২০০৫ সালে, তিনি আবার নারী ও শিশু কল্যাণ প্রতিমন্ত্রী নিযুক্ত হন। ২০০৭ সালের নির্বাচনে, তিনি জেতপুর নির্বাচনী এলাকা থেকে দ্বাদশ বিধানসভায় পুনরায় নির্বাচিত হন। তিনি ২০০৮ সাল পর্যন্ত মন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:গুজরাত বিধানসভার সদস্য ১৯৯৮-২০০২ বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:গুজরাত বিধানসভার সদস্য ২০০৭-২০১২ বিষয়শ্রেণী:গুজরাত বিধানসভার সদস্য ২০০২-২০০৭ বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:অপর্যালোচিত অনুবাদসহ পাতা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল।  মেরাজ (আলাপ) ২১:০৪, ২৯ আগস্ট ২০১৯ (ইউটিসি) নকিয়া ৬৬২০   – (অপসারণের প্রস্তাবনা দেখুনলগ দেখুন) () নিবন্ধে উইকি শৈলী ও তথ্যসূত্র নেই। উল্লেখযোগ্যতা প্রমাণ হচ্ছে না... — দেলোয়ার • ০০:৪৯, ২৯ আগস্ট ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
২০১৯-২০ কায়েদ-ই-আজম ট্রফি ছিল একটি প্রথম-শ্রেণীর ঘরোয়া ক্রিকেট প্রতিযোগিতা যা পাকিস্তান ১৪ সেপ্টেম্বর থেকে ৩১ ডিসেম্বর ২০১৯ পর্যন্ত অনুষ্ঠিত হয়েছিল।  ডিফেন্ডিং চ্যাম্পিয়ন হয়েছে হাবিব ব্যাংক লিমিটেড ।  তবে,  পাকিস্তান ক্রিকেট বোর্ড (পিসিবি) নতুন ঘরোয়া কাঠামো ঘোষণা করার পর, ছয়টি নবগঠিত আঞ্চলিক দল টুর্নামেন্টে খেলেছে।    তথ্যসূত্র    বহিঃসংযোগ    পিসিবিতে সিরিজ  ইএসপিএন ক্রিকইনফোতে সিরিজ হোম  বিষয়শ্রেণী:২০০০-০১ থেকে পাকিস্তানের ক্রিকেট মৌসুম বিষয়শ্রেণী:২০১৯-এ পাকিস্তানি ক্রিকেট
ডান|থাম্ব| রোমান থিয়েটার, নেপলস, ইতালিতে ওপাস ল্যাটেরিসিয়ামের সাথে ওপাস রেটিকুলেটামের প্রান্ত বিশিষ্ট ওপাস মিক্সটমের উদাহরণ । ডান|থাম্ব| ব্রেস্ট ক্যাসেল, ফ্রান্সের অধীনস্থ ওপাস মিক্সটমের উদাহরণ  ওপাস মিক্সটম (ল্যাটিন: "মিশ্র কাজ"), বা ওপাস ভ্যাজকম এবং অপাস কম্পোজিটম, একটি প্রাচীন রোমান নির্মাণ কৌশল ছিল। এটি ওপাস রেটিকুলেটমের মিশ্রণে এবং কোণে এবং ওপাস ল্যাটেরিসিয়ামের পাশে থাকতে পারে।  এতে ওপাস ভিটাটম এবং ওপাস টেস্টাসিয়ামও থাকতে পারে।  ওপাস মিক্সটাম বিশেষভাবে সম্রাট হ্যাড্রিয়ানের যুগে (২য় শতাব্দী খ্রিস্টাব্দ) ব্যবহৃত হয়েছিল।   আরো দেখুন             তথ্যসূত্র   বিষয়শ্রেণী:রোমান নির্মাণ কৌশল
শিবরঞ্জনী রাজে যোধপুর রাজ্যের রাজপরিবারের রাজকুমারী, প্রাক্তন মহারাজা গজ সিং  এবং হেমলতা রাজের কন্যা। তার এক ছোট ভাই আছে, যোধপুরের শিবরাজ সিং। তিনি একজন ব্যবসায়ী এবং যোধপুর গার্লস পোলো দলের মালিক।  তিনি মেহরানগড় ফোর্টের উমেদ ভবন প্রাসাদের একজন তত্ত্বাবধায়ক এবং ব্যবস্থাপক।  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:যোধপুরের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থানের নারী ব্যবসায়ী বিষয়শ্রেণী:ভারতীয় রাজকুমারী বিষয়শ্রেণী:রাজপুত রাজকুমারী
আলুব মহাদেব মন্দির হল ভারতের কেরল রাজ্যের এরনাকুলম জেলায় পেরিয়ার নদের তীরে আলুব মনপ্পুরমের অবস্থিত একটি প্রাচীন হিন্দু মন্দির। এই মন্দিরের প্রধান উপাস্য দেবতা হলেন শিব। কিংবদন্তি অনুযায়ী, এই মন্দিরে দেবপ্রতিষ্ঠা করেছিলেন ঋষি পরশুরাম। এটি কেরলের ১০৮ শিব মন্দিরের অন্যতম।   তথ্যসূত্র   বিষয়শ্রেণী:১০৮ শিব মন্দির বিষয়শ্রেণী:কেরলের শিব মন্দির বিষয়শ্রেণী:এরনাকুলম জেলার হিন্দু মন্দির
পান্ডুয়া (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ১৯২ নং পান্ডুয়া বিধানসভা কেন্দ্রটি পান্ডুয়া সিডি ব্লকের অন্তর্গত।  পান্ডুয়া বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত। পূর্বে এই কেন্দ্রটি কাটোয়া লোকসভা কেন্দ্রেরঅন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২পান্ডুয়ারাধানাথ দাস ভারতীয় জাতীয় কংগ্রেস১৯৬৭আর.কুন্ডু ভারতীয় জাতীয় কংগ্রেস১৯৬৯দেব নারায়ণ চক্রবর্তী ভারতের কমিউনিস্ট পার্টি (মার্কসবাদী)১৯৭১দেব নারায়ণ চক্রবর্তী ভারতের কমিউনিস্ট পার্টি (মার্কসবাদী)১৯৭২শৈলেন্দ্র চট্টোপাধ্যায়ভারতীয় জাতীয় কংগ্রেস১৯৭৭দেব নারায়ণ চক্রবর্তী ভারতের কমিউনিস্ট পার্টি (মার্কসবাদী)১৯৮২দেব নারায়ণ চক্রবর্তী ভারতের কমিউনিস্ট পার্টি (মার্কসবাদী)১৯৮৭দেব নারায়ণ চক্রবর্তী ভারতের কমিউনিস্ট পার্টি (মার্কসবাদী)১৯৯১দেব নারায়ণ চক্রবর্তী ভারতের কমিউনিস্ট পার্টি (মার্কসবাদী)১৯৯৬এসকে মাজেদ আলিভারতের কমিউনিস্ট পার্টি (মার্কসবাদী)২০০১এসকে মাজেদ আলিভারতের কমিউনিস্ট পার্টি (মার্কসবাদী)২০০৬এসকে মাজেদ আলিভারতের কমিউনিস্ট পার্টি (মার্কসবাদী)২০১১আমজাদ হোসেনভারতের কমিউনিস্ট পার্টি (মার্কসবাদী)২০১৬আমজাদ হোসেনভারতের কমিউনিস্ট পার্টি (মার্কসবাদী)২০২১ডা.রত্না দে (নাগ)সর্বভারতীয় তৃণমূল কংগ্রেস  নির্বাচনী ফলাফল ২০১৬       ২০১১            তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:হুগলি জেলার রাজনীতি
জয়দীপ মুখোপাধ্যায় একজন বাঙালি চলচ্চিত্র পরিচালক, অভিনেতা এবং লেখক।   কর্মজীবন  জয়দেব তার কর্মজীবন শুরু করেন ২০০৮ সালে টেলিভিশন সিরিয়াল নাটক পরিচালনার মাধ্যমে। তারপর তিনি আরো দুটি নাটক পরিচালনা করেন। ২০১৬ সালে তিনি জাকির হোসেন সীমান্তের সঙ্গে ইন্দো-বাংলা যৌথ প্রযোজনার থ্রিলার চলচ্চিত্র শিকারী যৌথ প্রকল্পের সাথে চলচ্চিত্র পরিচালক হিসেবে আত্মপ্রকাশ করেন। এটি ২০১৬ সালের সর্বোচ্চ উপার্জনকারী বাংলা চলচ্চিত্র।   চলচ্চিত্রের তালিকা   বছর চলচ্চিত্র পরিচালক গল্প লেখক স্ক্রিনরাইটার অভিনেতা টিকা ২০০৮ এখানে আকাশ নীল       টেলিভিশন সিরিজ অভিষেক ২০১০ গানের অপারে      ২০১৪ ব্যোমকেশ      ২০১৫ ভেঙেছি      ২০১৬শিকারি     বাংলা চলচ্চিত্রে অভিষেক ও শাকিব খানের সঙ্গে প্রথমবার। আমলের কাবিন      ১০১৭নবাব  শিকারি ব্যবসায়িকভাবে সফলতার পর শাকিব খানের সঙ্গে এটি জয়দীপ মুখার্জীর দ্বিতীয় চলচ্চিত্র। ২০১৮চালবাজ     Third collaboration between Shakib Khan and Joydeep Mukherjee pair after huge success of the film Shikari. Second time pairing between Shakib Khan and Subhashree Ganguly after Nabab.ভাইজান এলো রে    Fourth collaboration between Shakib Khan and Joydeep Mukherjee pair after huge success of the film Shikari.তুই শুধু আমার         আরও দেখুন   ইন্দো-বাংলা যৌথ প্রযোজনা   তথ্যসূত্র    বহিঃসংযোগ           বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কলকাতার চলচ্চিত্র পরিচালক বিষয়শ্রেণী:ভারতীয় টেলিভিশন পরিচালক
১৯৭৫ সালে বাংলাদেশে সংঘটিত ঘটনাপ্রবাহ।   দায়িত্বে   রাষ্ট্রপতি:   মোহাম্মদউল্লাহ (২৫ জানুয়ারি পর্যন্ত)  শেখ মুজিবুর রহমান (২৫ জানুয়ারি থেকে ১৫ আগস্ট)  আবু সাদাত মোহাম্মদ সায়েম (৬ নভেম্বর থেকে)  প্রধানমন্ত্রী  শেখ মুজিবুর রহমান (২৫ জানুয়ারি পর্যন্ত)  মুহাম্মদ মনসুর আলী (২৫ জানুয়ারি থেকে ১৫ আগস্ট)  ১৫ আগস্ট হতে পদটি রহিত করা হয়।  প্রধান বিচারপতি   আবু সাদাত মোহাম্মদ সায়েম (৫ নভেম্বর পর্যন্ত)  সৈয়দ এ. বি. মাহমুদ হোসেন (১৮ নভেম্বর থেকে)   ঘটনাবলি   জানুয়ারি   ২৫ জানুয়ারি - সংবিধানের ৪র্থ সংশোধনীর মাধ্যমে সংসদীয় পদ্ধতি রদ ও রাষ্ট্রপতিশাসিত সরকার ব্যবস্থার প্রতিষ্ঠিত হয়।   ফেব্রুয়ারি   ২৫ ফেব্রুয়ারি - শেখ মুজিবুর রহমানের নেতৃত্বে বাংলাদেশ কৃষক শ্রমিক আওয়ামী লীগ (বাকশাল) একমাত্র বৈধ রাজনৈতিক দল হিসাবে প্রতিষ্ঠা লাভ করে।   এপ্রিল   ৬ এপ্রিল - ১০০ টাকার নোট অচল বলে ঘোষণা দেন অর্থমন্ত্রী এ আর মল্লিক।   আগস্ট   ১৫ আগস্ট - শেখ মুজিবুর রহমান স্বপরিবারে গুপ্তহত্যার শিকার হন।   অক্টোবর   ১৬ অক্টোবর - রহিমা বানুর গুটিবসন্ত সংক্রমনের তথ্য প্রকাশিত হয়। তথ্যমতে এটিই মানবদেহে প্রাকৃতিকভাবে সংক্রমিতভ্যারিওলা মেজর ভাইরাস-বাহিত সর্বশেষ গুটিবসন্তে আক্রান্ত হওয়ার ঘটনা।   নভেম্বর   ৩ নভেম্বর - জেল হত্যা দিবস, কারাগারে জাতীয় চার নেতা গুপ্তহত্যার শিকার হন।  ৭ নভেম্বর - মেজর জেনারেল জিয়াউর রহমান নিজেকে উপসামরিক আইন প্রশাসক এবং প্রধান বিচারপতি আবু সাদাত মোহাম্মদ সায়েমকে সামরিক আইন প্রশাসক হিসেবে ঘোষণা দেন।  ২৪ নভেম্বর - কর্নেল আবু তাহের গ্রেপ্তার।   তারিখ অজ্ঞাত    জন্ম    মৃত্যু    ১৫ আগস্ট  সপরিবারে শেখ মুজিবুর রহমানের হত্যাকাণ্ড  শেখ মুজিবুর রহমান, তৎকালীন রাষ্ট্রপতি  শেখ আবু নাসের, রাজনীতিবিদ, শেখ মুজিবুর রহমানের ভাই  শেখ ফজিলাতুন্নেছা মুজিব, তৎকালীন ফার্স্ট লেডি, শেখ মুজিবুর রহমানের স্ত্রী  শেখ কামাল, মুক্তিযুদ্ধের অন্যতম সংগঠক ও ক্রীড়াবিদ, শেখ মুজিবুর রহমানের জ্যেষ্ঠ পুত্র  সুলতানা কামাল খুকী, ক্রীড়াবিদ, শেখ কামালের স্ত্রী  শেখ জামাল, বাংলাদেশ সেনাবাহিনীর কমিশনড অফিসার, শেখ মুজিবুর রহমানের দ্বিতীয় পুত্র   শেখ রাসেল, শেখ মুজিবুর রহমানের সর্বকনিষ্ঠ পুত্র  শেখ ফজলুল হক মনি, রাজনীতিবিদ  আবদুর রব সেরনিয়াবাত, রাজনীতিবিদ, ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎমন্ত্রী  জামিল উদ্দিন আহমেদ, সামরিক কর্মকর্তা, শেখ মুজিবুর রহমানের সামরিক সচিব ও ব্যক্তিগত দেহরক্ষী   আরও দেখুন   ১৯৭৫ সালের বাংলাদেশী চলচ্চিত্রের তালিকা  বাংলাদেশের ইতিহাসের সময়রেখা   তথ্যসূত্র    বহিঃসংযোগ   বিষয়শ্রেণী:১৯৭৫
বন্ধুসভা   অপসারিত --যুদ্ধমন্ত্রী (আলাপ) ০৬:০০, ১৭ জুলাই ২০১৩ (ইউটিসি)   ([&action=delete}} delete]) – (View AfD)(লগ দেখুন) এই নিবন্ধের বিষয়বস্তু উল্লেখযোগ্যতার সাধারণ নির্দেশাবলী অনুসরণ করে নাই যুদ্ধমন্ত্রী (আলাপ) ১০:৩৫, ১২ জুলাই ২০১৩ (ইউটিসি)  এ সংগঠনটি কোনো স্বাধীন সংগঠন নয়, আমার জানা মতে এটি প্রথম আলো পত্রিকার একটি ফ্যান ক্লাব, যার পৃষ্ঠপোষক প্রথম আলো। এ সংগঠন সম্পর্কিত তথ্য প্রথম আলো পত্রিকার পাতায় যোগ করা উচিত। নতুবা এর উল্লেখযোগ্যতা প্রমাণে আরও তথ্য যোগ করুন।--বেলায়েত (আলাপ | অবদান) ১০:৩৫, ১২ জুলাই ২০১৩ (ইউটিসি)  আমিও একমত। এটি প্রথম আলোর একটি ফ্যান ক্লাব। আলাদা নিবন্ধ না করে প্রথম আলো নিবন্ধেই এর সম্পর্কে একটি অনুচ্ছেদ লেখাই যুক্তিযুক্ত মনে করছি। --যুদ্ধমন্ত্রী (আলাপ) ১০:৫৭, ১২ জুলাই ২০১৩ (ইউটিসি)  আর একটি কথা এই নিবন্ধে যেভাবে গণহারে বহিঃসংযোগ যুক্ত করা হয়েছে তাতে দেখতে অনেকটা বিজ্ঞাপনের মত লাগছে। --যুদ্ধমন্ত্রী (আলাপ) ১১:০২, ১২ জুলাই ২০১৩ (ইউটিসি)  দ্বিতীয় বার অপসারণের প্রস্তাব   অপসারিত বোধিসত্ত্ব (আলাপ) ১৮:২৩, ৩ নভেম্বর ২০১৩ (ইউটিসি)   ([&action=delete}} delete]) – (View AfD)(লগ দেখুন)  পূর্বে নিবন্ধটিকে একবার অপসারণ করা হয়েছিল। বেলায়েত ভাই মত দিয়েছিলেন যে, সংগঠনটি কোনো স্বাধীন সংগঠন নয়, ......এটি প্রথম আলো পত্রিকার একটি ফ্যান ক্লাব, যার পৃষ্ঠপোষক প্রথম আলো। এ সংগঠন সম্পর্কিত তথ্য প্রথম আলো পত্রিকার পাতায় যোগ করা উচিত। এবং ফলাফল ছিল অপসারণ। একই কারণে আবার অপসারণের প্রস্তাব দেওয়া হল। বোধিসত্ত্ব (আলাপ) ২০:৩৭, ২ নভেম্বর ২০১৩ (ইউটিসি)  পাতার বর্তমান তথ্যগুলো এর পূরববর্তী সংস্করণের সাথে সামঞ্জস্যপূর্ণ এবং পূর্বে যে কারণে এটি অপসারণ করা হয়েছিল নতুন যোগ করা তথ্যে তা সংশোধনের চেষ্টা প্রতিফলিত হয়নি। তাই দ্রুত অপসারণ যোগ্য। -- যুদ্ধমন্ত্রী আলাপ  ২০:৫২, ২ নভেম্বর ২০১৩ (ইউটিসি)
স্টিভ বলমার(জন্মঃ২৪ মার্চ ১৯৫৬)Microsoft.com (March 1, 2008) একজন আমেরিকান ব্যবসায়ী যিনি ২০০০ সালের জানুয়ারি মাস থেকে মাইক্রোসফটের প্রধান নির্বাহী কর্মকর্তা হিসেবে কর্মরত আছেন। ফোর্বস ৪০০ ম্যাগাজিন অনুসারে তিনি বিশ্বের একুশ তম ধনী ব্যক্তি এবং তার ব্যক্তিগত সম্পদের পরিমাণ প্রায় ১৮ বিলিয়ন মার্কিন ডলার। ২০১৩ সালের আগস্ট মাসে তিনি ঘোষণা করেন যে আগামী ১২ মাসের মধ্যে মাইক্রোসফটের প্রধান নির্বাহির পদ থেকে সরে দাঁড়াবেন। এই ঘোষণা অনুযায়ী তিনি ২০১৪ সালের ফেব্রুয়ারি মাসের ৪ তারিখে তার পদ থেকে অবসর গ্রহণ করেন এবং সত্য নাদেলা তার পদে স্থলাভিষিক্ত হন।  স্টিভ বলমার যুক্তরাষ্ট্রের ডেট্রয়েটে জন্মগ্রহণ করেন। তার পিতা বেট্রিস ডরকিন ছিলেন যুক্তরাষ্ট্রে একজন সুইস অভিবাসী। তিনি ডেট্রয়েটে ফোর্ড মোটর কোম্পানিতে ম্যানেজার ছিলেন। তার মা হেনরি বলমার ছিলেন একজন আমেরিকান ইহুদি যার পরিবার ছিল ইরানি বংশোদ্ভূত।Jerusalem Post: "The world's 50 Richest Jews: 1-10" #5 Steve Ballmer September 7, 2010 ১৯৭৭ সালে তিনি হার্ভার্ড বিশ্ববিদ্যালয় থেকে ফলিত গণিত ও অর্থনীতিতে বিএ ডিগ্রি লাভ করেন।   মাইক্রোসফট  স্টিভ বলমার ১৯৮০ সালের ১১ জুন মাইক্রোসফটের ব্যবসা ব্যবস্থাপক হিসেবে যোগদান করেন। তিনি ছিলেন মাইক্রোসফটে বিল গেটসের নিয়োগকৃত ৩০ তম কর্মী।  স্টিভ বলমারকে প্রথমে ৫০,০০০ মার্কিন ডলার বেতনের প্রস্তাব দেওয়া হয় এবং সেই সাথে কোম্পানিত মালিকানার কিছু অংশও দেওয়া হয়। ১৯৮১ সালে সখন মাইক্রোসফট ইনকর্পোরেটেড হয় তখন স্টিভ বলমারের শেয়ারের পরিমাণ ছিল ৮%। তবে ২০০৩ সালে ৪% শেয়ার রেখে তিনি ৮.৩% শেয়ার বিক্রয় করে দেন এবং একই বছর কর্মীদের জন্য শেয়ারের মালিকানার ব্যবস্থা করেন।   তথ্যসূত্র    বহিঃসংযোগ   Corporate biography  Forbes World's Richest People listing   South China Morning Post audio interview  Steve Ballmer Playlist  Appearance on WMBR's Dinnertime Sampler  radio show February 23, 2005  Forbes.com's Billionaire List  Forbes Profile  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন ব্যবসায়ী বিষয়শ্রেণী:সফটওয়্যার ব্যবসায়ী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাইক্রোসফটের পরিচালক বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান প্রধান নির্বাহী কর্মকর্তা বিষয়শ্রেণী:মার্কিন ইন্টারনেট ব্যক্তিত্ব বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন শতকোটিপতি বিষয়শ্রেণী:বেলারুশীয় ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:লেজিওঁ দনরের নাইট
আরাকান রোহিঙ্গা সোসাইটি ফর পিস অ্যান্ড হিউম্যান রাইটস (এআরএসপিএইচ নামেও পরিচিত) হচ্ছে রোহিঙ্গা জনগোষ্ঠী কর্তৃক ২০১৭ সালে প্রতিষ্ঠিত একটি আন্দোলনমূখী সংগঠন যেটি তাদের মানবাধিকার নিশ্চিত করা ও মিয়ানমারে নিজেদের স্থাবর-অস্থাবর সম্পদ ফিরে পেতে এবং তাদের উপর চালানো গণহত্যার বিচার চেয়ে আন্দোলন করে। এটির প্রতিষ্ঠাকালীন চেয়ারম্যান ছিলেন মাস্টার মুহিবুল্লাহ যাকে মিয়ানমারের সশস্ত্র সন্ত্রাসী গোষ্ঠী আরাকান স্যালভেশন আর্মি (আরসা) 'বাড়ি চলো' তথা মিয়ানমার প্রত্যাবাসনে নেতৃত্ব দেয়ায় এর (আরসা) কমান্ডার আবদুর রহিমের নেতৃত্বে হত্যা করে।https://www.ohchr.org/en/hr-bodies/upr/uprmm-stakeholders-info-s37 মুহিবুল্লাহ হত্যার পর এআরএসপিএইচ এর কার্যক্রম স্থবির হয়ে যায়।  থাম্ব|রোহিঙ্গা শরণার্থীদের বাড়ি চলো আন্দোলনের পোষ্টার  ২০২২ সালের ১৮ জুন রোহিঙ্গা শরণার্থীরা আবার তাদের 'বাড়ি চলো' আন্দোলন শুরু করে।   তথ্যসূত্র   বিষয়শ্রেণী:রোহিঙ্গা জনগোষ্ঠী বিষয়শ্রেণী:রোহিঙ্গা বিষয়শ্রেণী:মানবাধিকার সংগঠন বিষয়শ্রেণী:সংগঠন বিষয়শ্রেণী:রোহিঙ্গা গণহত্যা
ফিলিপ অ্যালেন শার্প একজন মার্কিন জিনবিজ্ঞানী এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।   জীবনী  শার্প কেন্টাকিতে জন্মগ্রহণ করেন। তিনি ইউনিয়ন কলেজে রসায়ন ও গণিতে পড়াশোনা করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯৬৯ সালে রসায়নে পিএইচডি ডিগ্রি অর্জন করেন। পিএইচডি অর্জনের পর ১৯৭১ সাল পর্যন্ত ক্যালিফোর্নিয়া ইনস্টিটিউট অফ টেকনোলজি তে কাজ করেন। তিনি ১৯৯১ থেকে ১৯৯৯ পর্যন্ত ম্যাসাচুসেট্‌স ইনস্টিটিউট অফ টেকনোলজির জীববিজ্ঞানের চেয়ারম্যান ছিলেন।   সম্মাননা    তথ্যসূত্র    বহিঃসংযোগ   বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:১৯৪৪-এ জন্ম বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জীবিত ব্যক্তি বিষয়শ্রেণী:মার্কিন বংশাণুবিদ বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
গ্যাডোলিনিয়াম গ্যালিয়াম গারনেট (জিজিজি, জিডি৩ জি এ ৫ ও ১২) গারনেট গ্রুপের একটি সিন্থেটিক স্ফটিক উপাদান যা ভাল যান্ত্রিক, তাপীয় এবং অপটিক্যাল বৈশিষ্ট্যযুক্ত। এটি সাধারণত বর্ণহীন। এটির কিউবিক ল্যাটিস রয়েছে, এর ঘনত্ব ৭.০৮ গ্রাম/সেমি ৩ এবং এর মোহস হার্ডনেস  ৬.৫ থেকে ৭.৫। এর স্ফটিকগুলি জাজোক্রালস্কি পদ্ধতি দ্বারা উৎপাদিত হয়। উত্পাদনের সময়, রঙের পরিবর্তনের জন্য বিভিন্ন ডোপেন্ট যুক্ত করা যেতে পারে। উপাদানটি বিভিন্ন অপটিক্যাল কম্পোনেন্ট ফেব্রিকেশনে এবং ম্যাগনেটো অপটিকাল ফিল্মে (ম্যাগনেটিক বাবল মেমরি) ব্যবহৃত হয়। এটি হীরা সিমুল্যান্ট হিসাবে গহনাতেও ব্যবহার হয়। জিজিজি অন্যান্য গারনেটগুলির গ্রোথ যেমন ওয়াইআইজি গ্রোথের জন্য সীড সাবস্ট্রেট হিসাবেও ব্যবহার করা যেতে পারে।   তথ্যসূত্র   বিষয়শ্রেণী:অক্সাইড
বনবিহারী দত্ত(১৯১১ - ১৯৯৪) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী দলের সদস্য হিসেবে ৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন এবং পরে ফেরার হন। ত্রৈলোক্যনাথ চক্রবর্তী, জেলে ত্রিশ বছর পাক ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৫।   বিপ্লবী জীবন  বনবিহারী দত্ত ১৯২৬ সালে সূর্য সেনের দলের সঙ্গে যুক্ত হন। যে দিন বিপ্লবী তারকেশ্বর দস্তিদার ও বিপ্লবী অর্ধেন্দু দস্তিদার বিস্ফোরণে দগ্ধ হয়ে সরানো হচ্ছিলেন, সেদিন বোনবেহারী কংগ্রেস অফিস থেকে ভিড় সরাতে মাঠে সঙ্গীতের আসর আয়োজন করেছিলেন। তিনি চট্টগ্রাম অস্ত্রাগার লুণ্ঠনের রাতে পুলিশ লাইনে আক্রমণকারী দলের ছিলেন এবং জালালাবাদ যুদ্ধেও অংশগ্রহণ করেন। বোনবেহারী মে মাসে গ্রেপ্তার হন, কিন্তু প্রমাণের অভাবে দুই মাসের মধ্যেই মুক্তি পান। পরে সেপ্টেম্বর ১৯৩০-তে বেঙ্গল অর্ডিন্যান্স আইনে তাঁকে আবার গ্রেপ্তার করা হয় এবং বিচার ছাড়াই আটক রাখা হয়। তিনি জেল থেকেই বি.এ. পরীক্ষা উত্তীর্ণ হন। মুক্তির পর তিনি কমিউনিস্ট পার্টিতে যোগ দেন। স্বাধীনতা ও দেশভাগের পর কলকাতায় স্থায়ী হন এবং কলকাতা কর্পোরেশনে কাজ করেন।https://harpercollins.co.in/product/chittagong-summer-of-1930/   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩২-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:২০শ শতাব্দীর রাজনীতিবিদ বিষয়শ্রেণী:বাঙালি বিপ্লবী বিষয়শ্রেণী:অনুশীলন সমিতি বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
চুচিয়াং নদীর ব-দ্বীপ অববাহিকা  গণপ্রজাতন্ত্রী চীনের কুয়াংতুং প্রদেশের নিম্নাঞ্চলের চুচিয়াং নদীর অববাহিকায় দক্ষিণ চীন সাগর-সংলগ্ন এলাকায় অবস্থিত। এই স্থানটি বিশ্বের অনত্যম ঘনবসতিপূর্ণ এলাকা এবং চীনের অর্থনৈতিক কর্মকাণ্ডের অন্যতম প্রধান কেন্দ্র বলে পরিচিত। আধুনিক নগর গবেষণায় এই স্থানটিকে অন্যতম প্রধান মহাপৌরপুঞ্জ (Megalopolis) হিসেবে চিহ্নিত করা হয়ে থাকে।   বহিঃস্থ লিংক   Economic profile for the Pearl River Delta at HKTDC  Images from Scientific Visualisation Studio at NASA  Key Cities of the Pearl River Delta  Introducing the Pearl River Delta  Getting around the Pearl River Delta   বিষয়শ্রেণী:ব-দ্বীপ বিষয়শ্রেণী:চীনের মহানগর এলাকা বিষয়শ্রেণী:মোহনা
পদ্মা অয়েল পিএলসি (পূর্বনাম: বার্মা ইস্টার্ন লিমিটেড) বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস স্ট্র্যান্ড রোড, চট্টগ্রামে অবস্থিত। এটি ঐতিহাসিক ব্রিটিশ সাম্রাজ্যের বার্মা অয়েল কোম্পানীর একটি বংশধর এবং এটি ১৯০৩ সালে বঙ্গে তার কার্যক্রম শুরু করে। ১৯৬৫ সালে, বার্মা ওয়েল ও পূর্ব পাকিস্তানের বিনিয়োগকারীদের দ্বারা চট্টগ্রামে যৌথভাবে বার্মা ইস্টার্ন প্রতিষ্ঠা করা হয়।The Large International Firm - Edith Penrose - গুগল বই (ইংরেজি ভাষায়)  পরে ১৯৭৭ সালে, বার্মা ওয়েল বাংলাদেশ পেট্রোলিয়াম কর্পোরেশনের কাছে কোম্পানীটি বিক্রি করে দেয়। ১৯৮৮ সালে পদ্মা নদীর নাম অনুসারে এটিকে পদ্মা অয়েল পিএলসি হিসেবে নামকরণ করা হয়।কোম্পানীর ঐতিহাসিক ঘটনাবলী (ইংরেজি ভাষায়) বর্তমানে, কোম্পানীটি বাংলাদেশে পেট্রোপণ্যের বৃহত্তম পরিবেশকদের মধ্যে অন্যতম একটি কোম্পানী, এবং এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত।   তথ্যসূত্র   বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:চট্টগ্রাম ভিত্তিক কোম্পানি বিষয়শ্রেণী:চট্টগ্রাম স্টক এক্সচেঞ্জে তালিকাভুক্ত কোম্পানি বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি বিষয়শ্রেণী:১৯৬৫-এ প্রতিষ্ঠিত বিষয়শ্রেণী:১৯৮৮-এ প্রতিষ্ঠিত বাংলাদেশী কোম্পানি
থাম্ব|পাকা বেলের সরবত পাকা বেলের সরবত  হচ্ছে পাকা বেল দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়। উপকরণ  বেল, চিনি এবং পানি।প্রথম আলো  প্রণালী একটি পাকা বেল এর বিচি ছাড়িয়ে নিতে হবে। এর সংগে পরিমাণ মত চিনি ও ঠান্ডা পানি মিশিয়ে ব্লেন্ডারে ব্লেন্ড করে নিতে হবে। সরবতের ঘনত্বের দিকে লক্ষ্য রাখতে হবে।  তথ্যসূত্র   বিষয়শ্রেণী:সরবত
লাগে উরাধুরা হলো রায়হান রাফী পরিচালিত ২০২৪ সালের ১৭ জুন ঈদুল আজহায় মুক্তিপ্রাপ্ত তুফান চলচ্চিত্রের একটি জনপ্রিয় গান। গানের ভিডিওতে অংশ নিয়েছেন শাকিব খান ও মিমি চক্রবর্তী।   রচনা ও সুরারোপ  লাগে উরাধুরা গানটির গীতিকার হলেন রাসেল মাহমুদ ও শরীফ উদ্দিন। গানটিতে কণ্ঠ দিয়েছেন প্রীতম হাসান ও দেবশ্রী অন্তরা।   জনপ্রিয়তা  লাগে উরাধুরা গানটি ইউটিউবে প্রকাশের পরপরই বাংলাদেশে ইউটিউব ট্রেন্ডিংয়ে শীর্ষ কনটেন্টের তালিকায় জায়গা করে নেয়। ইউটিউবে গানের বৈশ্বিক তালিকায় উঠে আসে। সপ্তাহিক (২৮ জুন থেকে ৪ জুলাই) তালিকায় চতুর্থ অবস্থান দখল করে নেয় গানটি। মার্কিন গায়িকা সাবরিনা কার্পেন্টারের দুই আলোচিত গান ‘একপ্রেসো’, ও ‘প্লিজ প্লিজ প্লিজ’কে ছাড়িয়ে যায় গানটি।   তথ্যসূত্র   বিষয়শ্রেণী:বাংলা চলচ্চিত্রের গান বিষয়শ্রেণী:২০২৪-এর গান বিষয়শ্রেণী:চলচ্চিত্রের গান